आर्थिक मामलों की सलाहकार एजेंसी केपीएमजी और ग्रेटर पेरिस इन्वेस्टमेंट एजेंसी के अनुसार निवेश के लिए सबसे अच्छे शहरों की सूची में लंदन के ठीक बाद आने वाले नामों में शंघाई और हांगकांग शामिल हैं.हालांकि ब्राजील के शहर साओ पॉलो में पिछले दो सालों में निवेश सभी शहरों के मुकाबले सबसे ज्यादा 160 प्रतिशत बढ़ा.ब्रिक देशों के कई दूसरे शहरों में भी निवेश में अच्छी खासी बढ़त देखी गई.एक तरफ जहां यूरोप पर आर्थिक संकट की मार से वहां निवेश में मंदी देखी गई, वहीं ब्राजील, रूस, भारत और चीन अच्छी गति से आगे बढ़ रहे है.हाल ही में जारी किए गए आंकड़ों से पता चला था कि ब्रिटेन को पछाड़ते हुए ब्राजील विश्व की छठवीं सबसे बड़ी अर्थव्यवस्था बनकर उभरा है.ब्राजील का कुल उत्पाद ढाई खरब डॉलर का है और साओ पॉलो इसकी राजनीतिक राजधानी है.इस विकास को आर्थिक विश्लेषक अक्सर पश्चिम से ताकत के प्रतीकात्मक हस्तांतरण के तौर पर देखते है.चीन साल 2011 में आधिकारिक तौर पर जापान से आगे निकल कर दुनिया का दूसरा सबसे बढ़ा अर्थव्यवस्था बन गया.केपीएमजी के अनुसार भारत और चीन का निवेश कुल निवेश का 25 फीसदी हिस्सा है.उधर पिछले दो सालो में निवेश में 60 फीसदी की बढ़ोत्तरी के साथ रूस की राजधानी मॉस्को आठवें पायदान पर मौजूद है.दुनियाभर के शहरों में निवेश पर अपने अध्यन में केपीएमजी ने कहा कि जारी की गई सूची में पहले पांच शहर ने कुल वैश्विक निवेश के पचास फीसदी के हिस्सेदार है. पहले पांच शहरों में न्यूयॉर्क भी शामिल है.